open-index/open-wikipedia-markdown huggingface dataset:
Marie-Louise Eta

**Marie-Louise Eta** (1991-yil 7-iyulda tugʻilgan) — germaniyalik sobiq futbolchi, Bundesliganing „Werder Bremen“ klubida yarim himoyachi sifatida oʻynagan. U „Turbine Pots“dam jamoasida ham oʻynagan. U 2017—2018-yilgi mavsum oxirida, 26 yoshida futbol oʻynashni tark etdi.

## Xalqaro faoliyati
Germaniya ayollar terma jamoasining 19 yoshgacha boʻlgan xalqaro oʻyinchi sifatida, u 2009-yilgi va 2010-yilgi Yevropa chempionatlarida oʻynagan.

2010-yilda 19 yoshgacha boʻlgan ayollar oʻrtasidagi UEFA chempionatidan soʻng, UEFA uni eng yaxshi 10 nafar futbolchi roʻyxatiga kiritdi.

2010-yil iyun oyida Eta murabbiy Maren Maynert tomonidan „Germaniya U20“ ayollar terma jamoasiga 2010-yilda Germaniyada boʻlib oʻtadigan, 20 yoshgacha boʻlgan ayollar oʻrtasidagi Jahon chempionatida ishtirok etish uchun tanlangan. Asosan zaxira tarkibida oʻtirgan boʻlsa ham oʻziga yuklatilgan oʻyinlarda faol natija koʻrsatgan. U Germaniya sharafini juda erta 15 yoshgacha ayollar jamoasi tarkibida himoya qilishdan boshlagan. Keyinchalik U16 safida, soʻngra U17, U19, U20 va U23 terma jamoa safida ham yutuqlarga erishdi. Oʻsmirlar oʻyinchisi sifatida Germaniya U17 terma jamoasiga tegishli edi. 2008-yil Yangi Zelandiyada boʻlib oʻtgan 17 yoshgacha boʻlgan ayollar oʻrtasidagi Jahon chempionatida, u 16-noyabr kuni uchinchi oʻrin uchun oʻyinda Angliya terma jamoasi ustidan 3:0 hisobida gʻalaba qozondi.

2012-yilda u 23 yoshgacha boʻlgan terma jamoa tarkibida ishtirok etdi.
## Shaxsiy hayoti
U 2014-yilda Benjamin Etaga turmushga chiqdi.

## Yutuqlari
**Germaniya**

* FIFA U20 ayollar oʻrtasidagi Jahon chempionati: 2010-yil.
* 17 yoshgacha boʻlgan ayollar oʻrtasidagi UEFA chempionati: 2008-yil.
* FIFA U17 ayollar oʻrtasidagi Jahon chempionati, uchinchi oʻrin: 2008-yil.

**FFC Turbine Potsdam**

* UEFA ayollar chempionlar ligasi: 2010-yil
* Bundesliga: 2009-yil, 2010-yil, 2011-yil
* DFB-Hallenpokal: 2009—2010-yillar

## Manbalar

## Havolalar

* Werder Bremen jamoasidagi sahifasi
Avrux Boris

**Boris Leonidovich Avruh** (1978-yil 10-fevralda tugʻilgan, Qaragʻandi)—isroillik shaxmatchi, grossmeyster (1997), murabbiy.

## Hayoti
Borisni shaxmat bilan olti yoshida otasi tanishtirgan.Uning birinchi murabbiyi respublikada xizmat koʻrsatgan murabbiy,Qaragʻandi shaxmatining ustunlaridan biri boʻlgan, bir necha avlod shaxmatchilarni tarbiyalagan, murabbiyi Vladimir Borisovich Medvedev.

SSSR chempioni, keyin 1990-yilda 12 yoshgacha boʻlgan oʻgʻil bolalar oʻrtasida jahon chempioni boʻldi. 1995-yilda u oilasi bilan Isroilga koʻchib oʻtdi. Bersheba shahrida yashagan. 1998-yildan beri u 2006-yilgacha beshta shaxmat olimpiadalarida qatnashgan milliy terma jamoaning doimiy azosi (1998-yilda oltin, 2006-yilda bronza. 1998-yilda qaysi oltin? Isroil toʻrtinchi oʻrinni egallagan). Musobaqalarda u Beersheba va Ashdod shaharlarining shaxmat klublarida oʻynagan. Isroilning koʻp karra chempioni (2000). 2014-yildan beri Illinoysda (AQSh) yashaydi.

## Sport yutuqlari

Boris Avrux shaxmat olimpiadalarida Isroil terma jamoasi safida 6 marta maydonga tushgan. [1]

1998-yil Elistadagi 33-shaxmat Olimpiadasida ikkinchi zaxira taxtasida (+7 −1 =2);

2000-yilda Istanbuldagi 34-shaxmat olimpiadasida uchinchi doskada (+5 −2 =4);

2002-yilda Bled shahrida oʻtkazilgan 35-shaxmat Olimpiadasida birinchi zaxira taxtasida (+3 −3 =3);

2004-yilda Kalviyadagi 36-shaxmat olimpiadasida toʻrtinchi doskada (+5 −0 =5);

2006-yilda Turindagi 37-shaxmat Olimpiadasida toʻrtinchi doskada (+6 −1 =3).

2008-yilda Drezdendagi 38-shaxmat Olimpiadasida ikkinchi/uchinchi doskada (+2 −2 =4).

U 1998-yilda Elista musobaqasida yakka tartibda oltin, Turin-2006da bronza medalini qoʻlga kiritgan. Drezden 2008-yilda jamoaviy kumush medalni qoʻlga kiritdi.

1999-yilda Tel-Avivda Aleksandr Xuzman bilan 5-6-oʻrinlarni tenglashtirgan (Boris Gelfand, Ilya Smirin va Lev Psaxis gʻalaba qozongan). 2000-yilda u Bilda Xuzman bilan 1-2-oʻrinlarni tenglashtirgan va Xayfada 6-oʻrinni egallagan (Oydra turniri; Vishvanatan Anand gʻalaba qozongan). 2001-yilda u Bil shahrida gʻalaba qozondi. 2004-yilda Sira Sheva Rapidda 8-9-oʻrinlarni egallagan (Viktor Korchnoy gʻalaba qozongan). 2009-yilda u Tsyurixdagi yubiley ochiq turnirida Aleksandr Areshenko bilan birinchi oʻrinni egalladi.

Avrux ikki marta shaxmat boʻyicha Isroil chempionatida gʻolib chiqdi; 2000-yilda (Alik Gershon bilan bogʻlangan) va 2008-yilda. 2002-yilda FIDE shaxmat boʻyicha jahon chempionatida qatnashgan, biroq birinchi raundda Bartyomiej Mackieja tomonidan nokautga uchragan.

Avrux bir nechta kitoblarni, shu jumladan klassik slavyanni nashr etdi.

U Garri Kasparovni „kuchli uslubi va yirtqich instinkti uchun“ barcha davrlardagi eng sevimli futbolchisi sifatida tilga oladi.

## Reyting oʻzgarishi

## Manbalar

## Havolalar

* Борис Аврух : Персона Дня — 10.02.2021 : [рус.] // Федерация шахмат России. — www.ruchess.ru, 2021. — 10 февраля. — Дата обращения: 10.02.2021
* Личная карточка Бориса Авруха на сайте ФИДЕ
* Партии Бориса Авруха в базе Chessgames.com <small>(англ.)</small>
Hasan Ali Kaldırım

**Hasan Ali Kaldirim** (1989-yil 9-dekabrda tugʻilgan) — Turkiyaning professional futbolchisi, Superligada Istanbul Boshakshehir jamoasining chap qanot himoyachisi. U, shuningdek, xalqaro futbolchi boʻlib, Turkiya U-19, U-20 va U-21 toifalarida oʻynagan.

## Ilk yillar
Ispartada tugʻilgan Kaldirim uch yoshida futbol oʻynagan. U 1-Bundesligga oʻtishdan oldin TuS Koblenzning yoshlar safida harakat qilgan. „Mainz 05“ bilan Kaldirim oʻrinbosarlar tarkibida 19 ta oʻyinda maydonga tushgam. Uning transferidan olti oy oʻtgach, u yana Kayserisporga qaytgan.

## Klublardagi faoliyati

Kaldirim 2010-yilning 6-fevralida „Kayserispor“da „Galatasaroy“ga qarshi oʻyinda debyut qilgan. Birinchi mavsumda u oltita oʻyin oʻtkazgan. Ikkinchi mavsumida u muvaffaqiyatga erishgan va 15 oʻyinda maydonga tushgan. „Kayserispor“dagi uchinchi yili Kaldirim muntazam boshlangʻich tarkib oʻyinchisiga aylangan va 33 ta oʻyinda maydonga tushgan. „Kayserispor“dagi yaxshi oʻyini tufayli u Turkiya terma jamoasiga chaqirilgan. U birinchi chaqiruv vaqtida ketma-ket toʻrtta oʻrtoqlik oʻyinida maydonga tushgan va yaxshi oʻyin koʻrsatgan. Uning oʻyini Turkiyaning Fenerbahche klubi eʼtiborini futbolchiga qaratgan.

Kaldirim 2012-yilning 22-iyunida „Kayserispor“dan „ Fenerbaxche“ ga 6 million 750 ming yevro evaziga besh yillik shartnoma asosida kelib qoʻshilgan. U 2012-yil 16-dekabr kuni Superligada „Galatasaroy“ga qarshi liga oʻyinida katta faoliyatidagi ilk golini kiritgan. „Fenerbaxche“dagi birinchi mavsumining birinchi yarmida u jamoaning asosiy chap qanot himoyachisiga aylangan, ammo 2013\14-yilgi mavsumda Mixal Kadlecga joyini boy bergan.

## Xalqaro faoliyat
Kaldirim terma jamoadagi faoliyatini Turkiya U-19 yoshlar jamoasida boshlagan va oʻzining yagona oʻyinida gol urgan. U, shuningdek, U-20, U-21 va A2 darajalarida Turkiya terma jamoasi tarkibida ishtirok etgan.

## Shaxsiy hayoti
Kaldirimning bitta uka va bitta singlisi bor, ikkalasi ham futbolchi. U tennis va Formula 1 poygalarini tomosha qilishni yoqtiradi.

## Faoliyat statistikasi

### Klub

### Xalqaro maydondagi gollar

## Yutuqlar
**Fenerbahche**

* Superliga : 2013-14
* Turkiya kubogi : 2012-13
* Turkiya Superkubogi : 2014-yil

## Manbalar
Turid Knaak

**Turid Knaak** (1991-yil 24-yanvarda tugʻilgan) — nemis sobiq futbolchisi. U Bundesliganing VfL Wolfsburg klubi va Germaniya ayollar terma jamoasida hujumkor yarim himoyachi yoki hujumchi sifatida oʻynagan.

## Faoliyati
Knaak professional faoliyatini „Duisburg FCR“da boshlagan, u bilan Germaniya kubogi va UEFA ayollar kubogini yutgan. 2011—2012-yilgi mavsumda u „Bayer 04 Leverkusen“ga oʻtdi.

2014-yilning 4-iyulida u ikki oylik ijara asosida „Arsenal“ga qoʻshildi, ikki kundan soʻng Angliya kubogida „Chelsea“ ustidan 3:0 hisobida gʻalaba qozonish uchun zaxiradan maydonga tushdi. Keyinchalik u London asalarilar jamoasiga qarshi asosiy tarkibda maydonga tushdi va 7-0 hisobidagi gʻalabada ikki marta gol urdi. U „Millwall“ ustidan 4:0 hisobida gʻalaba qozongan va 2014—2015-yilgi Bundesliga mavsumi boshlanishi uchun Leverkusenga qaytishdan oldin, Angliya kubogida uchta oʻyinda yana bir maydonga tushdi. U „VfL Wolfsburg“ jamoasidagi eng muhim oʻyinchilardan boʻlgani uchun doim asosiy tarkibda maydonga tushadi.

Oʻsmirlar oʻyinchisi sifatida Germaniya U17 terma jamoasiga qoʻshildi. 2008-yil Yangi Zelandiyada boʻlib oʻtgan 17 yoshgacha boʻlgan ayollar oʻrtasidagi „Jahon chempionati“da, u 16-noyabr kuni uchinchi oʻrin uchun oʻyinda Angliya terma jamoasi ustidan 3:0 hisobida gʻalaba qozondi.

2012-yilda u 23 yoshgacha boʻlgan terma jamoa tarkibida Shvetsiyaga qarshi 2:0 hisobida gʻalaba qozonilgan oʻyinda ishtirok etdi.

## Faoliyat statistikasi

### Xalqaro

### Xalqaro faoliyat statistikasi

## Yutuqlari

### Klub
**Duisburg FCR**
* Bundesliga 2-oʻrin egasi: 2007—2008, 2009—2010
* DFB-Pokal: 2008—2009, 2009—10
* Ayollar oʻrtasidagi UEFA kubogi: 2008—2009

**Atletiko Madrid**

* Ispaniya Superkubogi: 2020—2021

**VfL Wolfsburg**

* Bundesliga: 2021—2022
* DFB-Pokal: 2021—2022

### Xalqaro
**Germaniya U17**

* U17 ayollar oʻrtasidagi UEFA chempionati: 2008
* FIFA U17 ayollar oʻrtasidagi jahon chempionati uchinchi oʻrin: 2008
* FIFA U20 ayollar oʻrtasidagi jahon chempionati: 2010

## Manbalar

## Havolalar

*
Ong Soon Hock

**Ong Soon Hock** (1985-yil 15-fevralda tugʻilgan) — malayziyalik badmintonchi.

## Faoliyati
Oʻsmir badmintonchi sifatida 2002-yilda oʻsmirlar oʻrtasidagi Osiyo chempionatida oʻgʻil bolalar oʻrtasidagi juftlik bahslarida oltin, umumjamoa hisobida bronza medalini qoʻlga kiritdi. Ong oʻsmirlar oʻrtasidagi jahon chempionatida oʻgʻil bolalar oʻrtasidagi juftlik bahslarida bronza medaliga ham sazovor boʻlgan. U 2005-yilgi Osiyo chempionatida bronza medalini qoʻlga kiritgan. Gan Teik Chai bilan birga Ong Mavrikiy, Argentina va Braziliyada boʻlib oʻtgan xalqaro turnirda gʻolib chiqdi.

Ong Tan Bin Shen bilan erkaklar oʻrtasidagi 2007-yilgi BWF jahon chempionatida oʻynadi. Ular birinchi raundda badminton boʻyicha 16-oʻrinda turadigan yaponiyalik Keyta Masuda va Tadashi Oxtsukaga 14-21, 8-21 hisobida magʻlub boʻldi.

Ongning sherigi Hoon Thien Howga oʻzgartirildi. Ular 2008-yilgi Indoneziya ochiq chempionatida qatnashib, yarim finalga qadar Tony Gunawan va Kandra Wijayani 25-23, 15-21, 15-21 hisobida magʻlub etdi. Bundan keyin 2008-yilgi China Masters musobaqasida 15-21, 21-17 va 20-22 hisobida ikkinchi raqam ostida saralangan Cai Yun va Fu Haifenga imkoniyatni boy berishdi.

2009-yilda Ong va Hoon Vetnam ochiq chempionati finaliga chiqishdi, biroq ular ketma-ket 7-oʻrinni egallagan indoneziyalik Luluk Hadiyanto va Joko Riyadiga 19-21 va 20-22 hisobida magʻlub boʻldi.

## Yutuqlari

### Osiyo chempionati
*Erkaklar juftliklari*

### Oʻsmirlar oʻrtasidagi jahon chempionati
*Oʻgʻil bolalar juftliklari*

### Oʻsmirlar oʻrtasidagi Osiyo chempionati
*Oʻgʻil bolalar juftliklari*

### BWF Grand Pri
BWF Grand Pri ikki darajaga ega edi: BWF Grand Pri va Grand Pri Oltin. Bu 2007-yildan 2017-yilgacha oʻtkazilgan Badminton Butunjahon Federatsiyasi (BWF) tomonidan ruxsat etilgan badminton turnirlari seriyasi hisoblanadi.

*Erkaklar juftliklari*

:  BWF Grand Prix Gold turnirlari
:  BWF Grand Prix turnirlari

### BWF xalqaro musobaqalari/seriyalari
*Erkaklar juftliklari*

:  BWF xalqaro musobaqa turnirlari
:  BWF xalqaro seriya turnirlari
:  BWF kelajak seriyasi turnirlari

## Manbalar
Ferdi Kadıoğlu

**Ferdi Erenay Kadiogʻlu** ( 1999-yil 7-oktyabrda tugʻilgan) — Superligada Fenerbahche uchun yarim himoyachi yoki qanot hujumchisi sifatida oʻynaydigan professional futbolchi . Gollandiyada tugʻilgan Kadiogʻlu Turkiya terma jamoasida oʻynaydi.

## Klublardagi faoliyati
Dastlabki yillarini Gollandiya Eerste Divizionida NEC bilan oʻtkazgandan soʻng, 2018-yil iyul oyida Kadiogʻlu Super Lig klubi Fenerbahche bilan shartnoma imzolagan. U klub safidagi ilk uchrashuvini 20-dekabr kuni Turkiya kubogi doirasidagi „Giresunspor“ga qarshi oʻyinda zaxiradan maydonga tushgan holda oʻtkazgan. U Fenerbahche uchun birinchi golini 2019-yil 19-avgust kuni „Gaziantep“ga qarshi oʻyinda kiritgan va yakunda jamoa 5:0 hisobida gʻalaba qozongan.

## Xalqaro faoliyat
Kadiogʻlu Gollandiyada tugʻilgan. Uning otasi turk, onasi esa Kanadada tugʻilgan golland millatiga mansub boʻlishgan. Shuning uchun u Turkiya, Niderlandiya va Kanadani xalqaro miqyosda himoya qilish huquqiga ega boʻlgan. U Gollandiya terma jamoasining yoshlar toifasida bir necha bor maydonga tushgan.

2021-yil mart oyida Kadiogʻlu Gollandiya U-21 terma jamoasiga oʻsha yilgi UEFA U-21 Yevropa chempionatida ishtirok etish uchun chaqirilgan. 2021-yilning noyabr oyida Turkiya bosh murabbiyi Stefan Kunts Kadiogʻlu oʻzining xalqaro kelajagi boʻyicha qarorini yaʼni qaysi terma jamoa sharafini himoya qilishini 2022-yilning mart oyida ochiqlashini kutayotganini aytib oʻtgan.

2022-yil 3-yanvarda u Fenerbahche klubini va Turkiya milliy futbol jamoasi vakili boʻlishni tanlaganini eʼlon qilgan. U 2022-yil 4-iyun kuni UEFA Millatlar ligasida Farer orollari ustidan 4:0 hisobida gʻalaba qozongan oʻyinda Turkiya bilan debyut qilgan.

## Faoliyat statistikasi

### Klub

### Xalqaro

## Manbalar
Almuth Schult

**Almuth Schult** (1991-yil 9-fevralda tugʻilgan) — nemis futbolchisi, „Angel City“ va Germaniya terma jamoasida darvozabon sifatida oʻynaydi.

## Jamoalardagi faoliyati
Besh yoshida Schult oʻz faoliyatini mahalliy „FC SG Gartow“ futbol klubida boshlagan, 2007-yilda „Hamburger SV“ga oʻtgan. U 2008-yilda „Magdeburger FFC“ga qoʻshildi va u yerda uchinchi darajali Regionalligada oʻynadi. Magdeburgda Schult muntazam asosiy tarkib oʻyinchisiga aylandi va jamoasi bilan 2-oʻringa koʻtarildi. 2011-yilda Schult Bundesliga vakili „SC 07 Bad Neuenahr“ bilan uch yillik shartnoma imzoladi. 2013-yilda u Bundesliga va UEFA ayollar chempionlar ligasi chempioni „VfL Wolfsburg“ bilan ikki yillik shartnoma imzoladi.

## Xalqaro faoliyti
Schult Germaniya terma jamoasi bilan 2008-yilgi 17 yoshgacha ayollar oʻrtasidagi „Jahon chempionati“da ikkita oʻyinda qatnashib, uchinchi oʻrinni egalladi. Ikki yil oʻtgach, u 2010-yilgi 20 yoshgacha ayollar oʻrtasidagi „Jahon chempionati“da Germaniya terma jamoasining birinchi tanlangan darvozaboni boʻldi va jamoa gʻalaba qozondi. Turnir Germaniyada oʻz maydonida oʻtkazildi.

Schult Germaniya terma jamoasining 2011-yilgi ayollar oʻrtasidagi jahon chempionatidagi uchinchi darvozaboni sifatida chaqirilgan edi. Uning jamoadagi debyuti 2012-yilning 15-fevralida Turkiyaga qarshi oʻtkazilgan.

Nadine Angerer nafaqaga chiqqanidan soʻng, Germaniya terma jamoasining asosiy darvozaboni sifatida Schultning birinchi yirik turniri 2016-yilgi Yozgi Olimpiada oʻyinlarida boʻlib oʻtdi, u yerda u har bir oʻyinda oʻynadi. Germaniya bilan ayollar olimpiadasi futbolida birinchi oltin medalni qoʻlga kiritdi.

## Yutuqlari
**VfL Wolfsburg**

* Bundesliga: 2013—2014, 2016—2017, 2017—2018, 2018—2019
* DFB-Pokal: 2014—2015, 2015—2016, 2016—2017, 2017v2018, 2018—2019
* UEFA ayollar chempionlar ligasi: 2014

**Germaniya**

* UEFA ayollar oʻrtasidagi Yevropa chempionati, ikkinchi oʻrin: 2022
* Yozgi Olimpiya oʻyinlari, oltin medal: 2016
* Algarve kubogi: 2012—2014

**Germaniya U20**

* FIFA U20 ayollar oʻrtasidagi Jahon chempionati: 2010

**Germaniya U17**

* FIFA U17 ayollar oʻrtasidagi Jahon chempionati, uchinchi oʻrin: 2008

**Shaxsiy yutuqlari**

* IFFHS dunyoning eng yaxshi ayol darvozaboni: 2014
* IFFHS oʻn yillikning eng yaxshi ayol darvozaboni: 2011—2020

## Manbalar

## Havolalar

* Rasmiy profili
* Germaniyalik futbolchining ichki futbol statistikasi
Nicole Rolser

**Nicole Rolser** (1992-yil 7-fevralda tugʻilgan) — nemis futbolchisi, oxirgi marta Münchenning „Bayern Munich“ klubida asosiy tarkibda oʻynagan.

## Faoliyati
Rolser professional faoliyatini dastlab 2009—2010-yillarda „VfL Sindelfingen“ klubida boshlagan. Birinchi mavsumda u liga oʻyinida qatnashdi va bitta gol urdi. 2010—2011-yilgi mavsumida Rolser Bundesliganing „SC 07 Bad Neuenahr“ klubiga koʻchib oʻtdi va liganing 21 oʻyinida jami oʻnta gol urdi. Uning debyuti 2010-yilning 15-avgustida oʻz uyida „Essen-Schönebek“ ustidan 4:3 hisobida gʻalaba qozonib, 63-daqiqada oʻz jamoasini 3:2 hisobida oldinga olib chiqdi. Bu uning jamodagi oʻrnini yaxshiladi.

2012-yil dekabr oyida Rolser Angliyada „Liverpool L. F.C“ klubi bilan shartnoma imzoladi. Angliya jamoasi bilan u 2013—2014-yillarda ketma-ket ikkita liga chempionligini qoʻlga kiritdi.

2015-yilning 2-iyulida Rolser Germaniyaning „Bayern Munich“ klubi bilan ikki yillik shartnoma imzoladi.

U terma jamoa safida ham koʻplab yutuqlarga erishgan. U Germaniya sharafini juda erta „Germaniya U15“ tarkibida himoya qilishdan boshlagan. Keyinchalik U16 safida, soʻngra U17, U19, U20 terma jamoa safida ham yutuqlarga erishdi. Oʻsmirlar oʻyinchisi sifatida Germaniya U17 terma jamoasiga qoʻshilgan edi. 2008-yil Yangi Zelandiyada boʻlib oʻtgan U17 Jahon chempionatida, u 16-noyabr kuni uchinchi oʻrin uchun oʻyinda Angliya terma jamoasi ustidan 3:0 hisobida gʻalaba qozondi.

## Yutuqlari

### Klub

; Liverpool jamoasi

* WSL Ayollar Superligasi: 2013, 2014-yillar

; Bayern Munich

* Bundesliga: 2015-16-yil

### Milliy terma jamoa

* 17 yoshgacha boʻlgan ayollar oʻrtasidagi UEFA chempionati gʻolibi: 2009-yil.
* 19 yoshgacha boʻlgan ayollar oʻrtasidagi UEFA chempionati gʻolibi: 2011-yil.
* FIFA U-20 ayollar oʻrtasidagi Jahon chempionati ikkinchi oʻrin: 2012-yil.

### Shaxsiy yutuqlari

* „Liverpool“ning mavsumdagi eng yaxshi ayol futbolchisi sovrini: 2014-yil.

## Manbalar
Elena Ankudinova

**Elena Anatolyevna Ankudinova** (*Petrova*; 1962-yil 14-noyabr, Pavlodar, Qozogʻiston SSR, SSSR) — qozogʻistonlik, sobiq sovet, shaxmatchi, ayollar oʻrtasida grossmeyster (2013-y.). Kattalar oʻrtasida jahon chempioni (50 yosh va undan katta, 2013), Qozogʻiston chempioni (2015). Shaxmat boʻyicha murabbiy va hakam.

## Faoliyati
Olti yoshida otasi, huquqshunos va Pavlodarning faxriy fuqarosi unga shaxmatni oʻrgatgan, oʻn yoshida esa shaxmat maktabiga bordi va bolalar yosh toifalarida respublika chempioni boʻldi. 1978-yilda maktab oʻquvchisi Elena Petrova Qozoq SSR Spartakiadasida ayollar kengashi turnirida shov-shuvli tarzda ustalardan (oʻsha paytda Qozogʻistonda faqat ikkitasi bor edi) Aida Muslimova va Tatyana Jivaevadan (Sergeeva) oldinda gʻolib chiqdi. Keyin SSSR maktab oʻquvchilarining Spartakiadasi, ittifoq yoshlar oʻyinlari va Sovet Ittifoqining uchta yoshlar chempionatida ishtirok etish, oʻsha paytda shaxmat periferiyasi uchun hayratlanarli edi.Sovet Ittifoqi terma jamoasining boʻlajak aʼzosi Gulnora Sahatova oʻshanda unga doimo magʻlub boʻlgan.Ammo,1985-yilda institutni tugatgandan soʻng, elektr muhandisi Elena Petrova Stepnogorskga ishlashga ketdi,1992-yilda u turmushga chiqdi, qizi bor edi va 5 yil davomida faol shaxmatni tark etdi.

1997-yilda Pavlodarga qaytib, yana shaxmat bilan shugʻullana boshladi. 2000-yilda u Qozogʻiston vitse-chempioni boʻldi, 2004-yilda bu yutugʻini takrorladi, ishonch bilan terma jamoaga kirdi va Butunjahon shaxmat olimpiadasida ishtirok etdi (Kalviya, Ispaniya 2004). 2007-yilda u FIDE ustasi boʻldi.

2012-yilda Gretsiyada boʻlib oʻtgan kattalar oʻrtasidagi XXII jahon chempionatida (50 yosh va undan katta) qatnashish imkoniga ega boʻldi.Ankudinova soʻnggi turgacha peshqadamlik qildi, durang uning turnirdagi gʻalabasini kafolatladi.Ammo germaniyalik Olga Lopatina bilan oʻyinda u kutilmaganda bir dona yoʻqotdi va koeffitsientlar boʻyicha 6-oʻrinni egalladi.

2013-yil noyabr oyida Xorvatiyaning Opatiya shahrida boʻlib oʻtgan navbatdagi chempionatda Ankudinova afsonaviy gruziyalik Nona Gaprindashvilini yarim ochkoga magʻlub etib, kattalar oʻrtasida jahon chempioni boʻldi.Ushbu gʻalaba uchun Elena ayollar oʻrtasida xalqaro grossmeyster unvonini oldi (2013).

2014-yil noyabr oyida Katerinida (Gretsiya) boʻlib oʻtgan kattalar oʻrtasidagi navbatdagi jahon chempionatida Ankudinova kumush medalni qoʻlga kiritdi.

2015-yilning may oyida u birinchi marta ayollar oʻrtasida Qozogʻiston chempioni,keyingi yili vitse-chempion, 2018-yil aprel oyida esa bronza medali sohibi boʻldi.

2018-yil avgust oyida Turar shahrida (Turkiston viloyati) 50-65 yoshli kattalar oʻrtasida Qozogʻiston chempioni boʻldi.

## Manbalar

## Havolalar

* Личная карточка Елены Анкудиновой на сайте ФИДЕ

* Партии Елены Анкудиновой в базе Chessgames.com (англ.)

* Личная карточка Елены Анкудиновой на сайте 365chess.com (англ.)
Bolat Asanov

**Bolat (Bulat) Karishalulu Asanov** (; 1961-yil 7-may, Almati) – qozoq tarixchisi, yozuvchi, shaxmatchi, SSSR sport ustasi (1979), grossmeyster (1994), Qozogʻiston Respublikasida xizmat koʻrsatgan murabbiy (1997), xalqaro hakam (1998), Rossiyada xizmat koʻrsatgan murabbiy (2003), FIDE katta murabbiyi (2004). FIDE Markaziy qoʻmitasi aʼzosi (1994—1998), FIDE XOQ delegati (2006—2008). U qozoq yozuvchisi, tarixchi va jamoat arbobi Karishal Asanovning oʻgʻli.

1973—1980-yillarda M.Botvinnik shaxmat maktabida tayyorlandi.1984-yilda Qozoq davlat universitetini tamomlagan. Kirov nomidagi jurnalistika fakulteti, tarix fanlari nomzodi (1989). Asanov shaxmat boʻyicha musulmon mamlakatlari (Bagʻdod, 1992), Osiyo (1993) turnirlarining chempioni. Qozogʻiston terma jamoasi tarkibida Manilada oʻtkazilgan 30-Olimpiada (1992) ishtirokchisi, 1993-yilda jamoaviy Osiyo chempionati gʻolibi. 1993-yildan Qozogʻiston shaxmat terma jamoasi bosh murabbiyi.

1992-yildan 2011-yilgacha Qozogʻiston shaxmat federatsiyasida quyidagi lavozimlarda ishlagan: vitse-prezident, birinchi vitse-prezident, prezident, FIDE delegati.

Qalmogʻiston Respublikasi faxriy fuqarosi (2007).Amerika shaxmat universitetining faxriy professori (2007). Qozogʻiston Respublikasi shaxmat federatsiyasining faxriy prezidenti (2004-yildan)

2005-yil 7-mayda Bolat Asanov Rossiya Qurolli Kuchlari Oliy Qoʻmondoni Vladimir Putinga qozogʻistonlik Raximjon Qoʻshqarboevga Reyxstag tepasida jangovar bayroq koʻtarish haqida xat yozib, tarixiy adolatni tiklashga erishdi. Rossiya Mudofaa vazirligining Harbiy tarix instituti bu faktni rasman tasdiqladi . Keyingi yillarda B. Asanov bu masalaga qayta-qayta qaytdi.

Hukumat mukofotlari: „Eren enbegi uchun“ medali („Mehnatdagi farqi uchun“, 2011-y.)

Kemerovo viloyatining medallari bilan taqdirlangan: „Kemerovo viloyatiga 65 yil“ (2008), „Kuzbassga xizmatlari uchun“ (2012), „Aleksey Leonov medali“ (2015).

Uylangan, ikki qizi bor

## Reyting oʻzgarishi

## Kitoblar

* Turkiston 1917-yil / Asanov B. K., Kim S. E. – Olmaota, 2009-192 b.
* Hikoyalar / Asanov B. K. – Moskva, 2014 – 95 bet.
* Nomsiz planshet / Asanov B. K., Oleinikov D. I. / / Rodina, 2009, N 5.-S.12-13
* „Kazakning oʻgʻli, kazak …“ / Asanov B. K., Oleinikov D. I. // Vatan. – 2009. – No 10 – B. 120: kasal.: 2 ta fotosurat. – Bibliograf. eslatmada. . – ISSN 0235-7089
* Yevrosiyo tarixining yoʻllari va yoʻllarida / Asanov B. K., Oleinikov D. I. – M., 2011, ed. 2.
* Chempionat kundaligi//Asanov B. K. – Olmaoa, 2016-yil – 118 bet.

## Manbalar

## Havolalar

* Bolat Asanov biografiyasi RShF saytida
* Bolat Asanov shaxsiy kartochkasi FIDE saytida
* Chessgames.com bazasida Bolat Asanov partiyalari(ingl.)
* 365chess.com saytida Bolat Asanov shaxsiy kartochkasi (ingl.)
* Shaxmat olimpiadalaria Bolat Asanov namoyishlari
Katie Bowen

**Katie Elizabeth Bowen** (1994-yil 15-aprelda tugʻilgan) — yangi zelandiyalik professional futbolchi, „Amerika Milliy Ayollar Futbol Ligasi“ning (NWSL) „North Carolina Courage“da oʻynaydi. U Yangi Zelandiya terma jamoasi aʼzosi.

## Taʼlim

### Shimoliy Carolina universiteti
Bowen 2012—2015-yilgacha Shimoliy Carolina universitetida oʻqigan, u universitet futbol jamoasining 2012-yilda „Milliy chempionat“da gʻolib chiqqan jamoaning bir qismi edi.

## Jamoalardagi faoliyati

### Kanzas City
Bowen „Kanzas City“ tomonidan „2016 NWSL kolleji“ loyihasida 16-oʻyinchi raqam bilan tanlangan. Bowen 2016-yilda 13 ta oʻyinda maydonga tushgan. Bowen 2017-yilda klub uchun 22 oʻyinda maydonga tushdi va ikkita gol urdi.

### Utah Royals
„Kanzas City“da 2017-yilgi mavsumdan soʻng, faoliyatini toʻxtatgan Bowen 2018-yil 8-fevralda rasman „Utah Royals“ klubi roʻyxatiga kiritildi. U 2018-yilda Utah uchun 19 ta oʻyinda maydonga tushdi, „Utah Royals“ Ligada 5-oʻrinni egalladi va pley-off bosqichiga chiqa olmadi.

Bowen 2019-yilgi NWSL mavsumi uchun Utah shtatiga qaytdi. U 2019-yilgi ayollar oʻrtasidagi jahon chempionatidagi ishtiroki tufayli bir nechta oʻyinlarni oʻtkazib yuborardi.

### Kanzas City
"Kanzas City" 2021-yil dekabr oyida Bowen bilan bir yillik shartnoma tuzdi.

### North Carolina Courage
U „North Carolina Courage“ klubi bilan 2022-yil 21-yanvarda, 2023-yilgi mavsum uchun yangilash imkoniyati bilan bir yillik shartnoma imzoladi.

## Xalqaro faoliyati
Oklendda tugʻilgan Bowen, 2008-yilda oʻzining 14 yoshga toʻlgan tugʻilgan kunida „Yangi Zelandiya U17“ bilan „Avstraliya U17“ oʻyinida maydonga tushib, Yangi Zelandiyani tan olingan xalqaro miqyosda himoya qilgan eng yosh futbolchiga aylandi. Oʻsha yili u 2008-yilgi FIFA U17 ayollar oʻrtasidagi Jahon chempionatiga yoʻl oldi va u Kolumbiya ustidan 3:1 hisobida gʻalaba qozongan oʻyinda maydonga tushdi. U yana 2010-yilda Yangi Zelandiyani himoya qildi, bu safar Trinidad va Tobagoda boʻlib oʻtgan, 2008-yilgi „FIFA U17“ ayollar oʻrtasidagi Jahon chempionatida sardor sifatida qatnashdi.

Bowen 2011-yilning 12-mayida Avstraliyaga 0:3 hisobida magʻlub boʻlgan oʻyinda zaxira oʻyinchisi sifatida katta terma jamoadagi debyutini oʻtkazdi.

U 2011-yilda Germaniyada boʻlib oʻtgan ayollar oʻrtasidagi Jahon chempionatida Yangi Zelandiya terma jamoasining uchta oʻyinidan ikkitasida va 2015-yilda Kanadada boʻlib oʻtgan ayollar oʻrtasidagi Jahon chempionatida qatnashgan. 2012-yilgi Olimpiada oʻyinlarida soʻng, Bowen 2016-yilda Rioda boʻlib oʻtadigan Olimpiada oʻyinlari uchun 18 oʻyinchi roʻyxatiga kiritildi va u Yangi Zelandiya terma jamoasi uchun barcha oʻyinda qatnashdi.

2019-yilda Bowen uchinchi jahon chempionatida ishtirok etdi. U Yangi Zelandiyaning Fransiyadagi Jahon chempionatida guruh bosqichidagi uchta oʻyinining har bir daqiqasini oʻynadi, ular uchta oʻyinda ham magʻlub boʻlishdi va pley-offga chiqa olishmadi.

## Xalqaro faoliyat statistikasi

## Yutuqlari
### Shimoliy Carolina universiteti

* NCAA ayollar futbol chempionati: 2012-yil

### Xalqaro

* Ayollar oʻrtasida Millatlar Kubogi: 2018-yil

## Manbalar

## Havolalar

* Rasmiy profili
* Caps’n Goals
Hasan Kabze

**Hasan Solih Kabze** (26-may 1982-yilda tugʻilgan) — turkiyalik professional futbolchi, „ Altinordu “ klubi hujumchisi. Ilgari u „Bucaspor“, „Chanakkale Dardanelspor“, „Galatasaray SK“, „Rubin Qozon“, „Monpellier HSC“, „Orduspor“, „Konyaspor“, „Akhisar Belediyespor“ va „Sivasspor“ klublarida oʻynagan. 2006-yilda u ikki marta xalqaro maydonda 7ta oʻyinda maydonga tushgan.

Anadolu universitetida tahsil olgan.

## Klubdagi faoliyati

### Galatasaroy
Kabze 2004-05-yilgi qishki transfer oynasida Galatasaray SKga kelib qoʻshilgan va 2005-yilning 4-fevralida Superliga oʻyinida „Gaziantepspor“ni 5:1 hisobida magʻlub etgan debyutida gol urgan. U Superliganing 33-haftasida „Beshiktosh“ darvozasiga yana ikkita gol urgan va oʻyinning soʻnggi soʻngida mahalliy raqiblar ustidan 2:1 hisobida gʻalaba qozongan. Bu oʻyindan keyin Galatasaroy oʻsha yilgi Liga chempionligini qoʻlga kiritgan.

### Rubin Qozon
2007-yilning 9-avgustida Kabze 1,5 million yevro evaziga Rossiya Premer-ligasi jamoasi Rubin Qozonga oʻtgan. U „Rubin“ uchun birinchi golini Moskvaning „Spartak“iga qarshi oʻyinda (3:1) kiritgan.

### Montpellier
Kabze 2010-yil iyul oyida Liganing Montpellier HSC klubiga qoʻshilgan.

### Orduspor
Kabze 2012-yilning 17-yanvarida „Orduspor“ga oʻtgan. U 2012-13-yilgi mavsumda jamoa sardori etib tayinlangan.

### Konyaspor
Kabze 2013-yilning 14-avgustida „Konyaspor“ga oʻtgan.

## Xalqaro faoliyati
Kabze 2006-yilning 12-aprelida Ozarbayjonga qarshi oʻyinda Turkiya milliy terma jamoasi safida debyut qilgan. Kabze, shuningdek, Turkiya milliy futbol B jamoasi uchun Future Cup 2005da Shotlandiya, Germaniya va Chexiyaga qarshi oʻyinlarda uch marta maydonga tushgan, Shotlandiya va Chexiyaga bittadan gol urgan. U 4 marta Turkiya U18 terma jamoasida oʻynagan. U 21 yoshgacha boʻlganlar tarkibda ikkita gol urgan.

## Faoliyat statistikasi

### Klub

### Xalqaro maydondagi gollar

## Yutuqlar
**Bucaspor**

* 17 yoshgacha boʻlgan Turkiya ligasi: 1999-2000

**Galatasaroy**

* Superliga : 2005-06
* Turkiya kubogi : 2005-yil

**Rubin Qozon**

* Rossiya Premer-ligasi : 2008-09, 2009-10
* Rossiya Superkubogi : 2010-yil

## Manbalar
Serdar Dursun

**Serdar Dursun** (1991-yil 19-oktabrda tugʻilgan) — turkiyalik professional futbolchi, „Fenerbaxche“ hujumchisi. Germaniyada tugʻilgan, Turkiya terma jamoasida oʻynaydi.

## Faoliyat
Dursun oʻzining katta faoliyatini 2010-yilda „Hannover 96“ zaxirasida boshlagan va keyin Turkiyaga „Eskishehirspor“ jamoasiga koʻchib oʻtgan. „Eskishehirspor“dan 2014-yilda „Karagumruk“ga oʻtgunga qadar „Shanliurfaspor“ va „Denizlispor“ klublarida qisqa muddatli ikki bora ijara muddatini oʻtagan. 2016-yilda u Greuther Fürth bilan Germaniyaga oʻtgan, keyin esa 2018-yilda Darmshtadt 98 bilan shartnoma imzolagan.

Dursun 2020-21-yilgi mavsumda 2-Bundesligada mavsumni yakunlagan. Bundesliga mavsumida 27 gol urib, mavsumning eng yaxshi toʻpurari boʻlgan.

### Fenerbahche
2021-yil 15-iyun kuni Dursun Turkiyaning „Fenerbahche“ jamoasi bilan toʻrtinchi uch yillik shartnoma imzolagan. U 26-sentabr kuni „Hatayspor“ ustidan 2:1 hisobida gʻalaba qozongan uchrashuvda debyut qilgan. U klubdagi ilk golini 24-oktyabr kuni „Alanyaspor“ ga qarshi oʻyinda (2:1) kiritgan. 5-dekabr kuni u „Chaykur Rizespor“ga qarshi oʻyinda (4:0) xet-trik qayd etgan.

2022-yil 12-fevralda „Giresunspor“ga qarshi oʻyinda (2:1) oʻyinning ikkinchi boʻlimida maydonga tushgan Dursun oʻyinning 51-daqiqasida boshidan jarohat olgan va atigi 7 daqiqa oʻynay olgan holos soʻngra 58-daqiqada Mërgim Berishagaalmashtirilgan. Oʻyindan soʻng olgan zarbadan uning bosh suyagida darz ketish aniqlangani aytilgan.

## Xalqaro faoliyat
Germaniyada tugʻilgan Dursun asli turk millatiga mansub. U 2021-yil 11-oktabr kuni 2022-yilgi Jahon chempionati saralash bosqichi doirasida Latviya ustidan qozonilgan gʻalabadan soʻng Turkiya terma jamoasi safida debyut qilgan va 75-daqiqada jamoasining birinchi golini kiritgan.

## Faoliyat statistikasi

### Klub

### Xalqaro

## Yutuqlar
**Shaxsiy yutuqlar**

* 2. Bundesliganing eng yaxshi toʻpurari : 2020-21

## Manbalar
Cuno Amiet

**Cuno Amiet** (; 1868-yil 28-mart, Solothurn — 1961-yil 6-iyul, Oschvand) — shvetsariyalik rassom va haykaltarosh. Kompozitsiyada rangni afzal koʻrgan birinchi shveysariyalik rassom. U Shvetsariyada zamonaviy sanʼatning yaratuvchisi edi. Sanʼatda asarlari asosan post-impressionistik yoʻnalishga tegishli.

## Yoshligi
Amiet Solothurn kantonida amaldor oilasida tugʻilgan, otasi davlat arxivida xizmat qillgan. U 1882-yilda rassomlik saboqlarini olishni boshladi. 1886-yilning kuzida Cuno rassom Pol Dem bilan Myunxenga joʻnab ketdi va u yerdagi Tasviriy sanʼat akademiyasiga oʻqishga kirdi. Amietning ustozlari orasida Gabriel fon Xakl, Karl Raup va Nikolaos Guzis kabi ustalar bor edi. 1887-yilda Amiet akademiyada rassom Jovanni Djakometti bilan uchrashdi va u bilan umrbod doʻstlik munosabatlarini oʻrnatdi. 1888-yil oktabr oyida ikkala yosh rassom ham Parijga joʻnab ketishdi va Julian akademiyasiga kirishdi. U yerda Per Bonnard, J. E. vullard, Moris Denis, Pol Serusier va Toni Robert-Fleurylar bilan ijodlari davom etdi.
## Faoliyati
Feliks Vallotton bilan birgalikda Cuno Amiet Nabis ramziy guruhiga qoʻshiladi. 1892-yil may oyida Amier Bretanga, Pont-Aven baliqchilar shaharchasiga joʻnadi, u yerda 1893-yil iyunigacha qoldi. Oʻsha yili Amiet oʻz atelyesida shvetsariyalik yirik simvolist rassom Ferdinand Xodler bilan uchrashdi. Xodler, xuddi Gogin kabi, Amiet ijodiga kuchli taʼsir koʻrsatdi. Amiet 1896-yilda Stampa shahridagi G. Giacomettiga tashrif buyurganida, 1893-yildan beri mahorati qiziqtirgan rassom Jovanni Segantini bilan uchrashdi.

1898-yilda Zurich Rassomlar uyida F.Xodler, G.Jakometti va C. Amiet qoʻshma koʻrgazma tashkil qildi. 1904-yilda C. Amiet Xodler bilan birgalikda Vena boʻlinish harakatida qatnashdi. 1905-yilda Drezden *Rixter* galereyasida C.Amiet asarlari koʻrgazmasi tashkil etildi. 1919-yilda Amiet Bern universitetining faxriy sanʼat doktori unvoniga sazovor boʻldi. 1944-yildan Solothurn rassomlar uyushmasining faxriy aʼzosi. 1958-yilda usta tavalludining 90 yilligi munosabati bilan Zurichdagi *Volfsberg* sanʼat galereyasida uning asarlari koʻrgazmasi va Bern sanʼat muzeyida retrospektiv koʻrgazmasi boʻlib oʻtdi.

Hayoti davomida Amietni „Shvetsariya Bonnardi“ deb atashgan. 1931-yilda Myunxen shisha saroyida sodir boʻlgan yongʻin paytida rassomning 50 ta asari yoʻqolgan.
Amiet shvetsariyalik yozuvchi Herman Hessening yaqin doʻsti edi. Yozuvchining Amiet ishlagan portreti 1919-yilda karton varagʻida ziyraklik bilan chizilgan, „Emil Sinkler portreti“ sifatida imzolangan. Ushbu taxallus ostida Gesse 1917-yilda Birinchi jahon urushiga qarshi siyosiy murojaatlarini nashr etdi. 1920-yil aprel oyida Amiet Gessening oʻgʻli Brunoni tarbiyalaydi va yosh rassomga birinchi rasm chizish darslarini beradi.

## Manbalar

## Adabiyot

* Frans Myuller, Viola Radlax, Larissa Ullmanning nomidan: Cuno Amiet. Die Gemälde 1883-1919. Schweizerisches Institut für Kunstwissenschaft / Scheidegger & Spiess, Tsyurix 2014 (= Œuvrekataloge Schweizer Künstler und Künstlerinnen. 28), ISBN 978-3-85881-433-3 .
Heinrich von Angeli

**Heinrich von Angeli** ( ; 1840, Edinburg — 1925, Vena) — taniqli avstriyalik janr va portret rassomi.

## Yoshligi
Heinrich von Angeli 1840-yil 8-iyulda Avstriya-Vengriyada Edenburg (hozirgi Sopron) shahrida tugʻilgan.

1854-yildan boshlab Anjeli Vena akademiyasida tahsil oldi va yakuniy badiiy taʼlimni Dyusseldorf Badiiy akademiyasida Emmanuel Leytse (1856) va Myunxenda Karl Teodor fon Piloti qoʻl ostida oldi. Taʼlim bilan bir qatorda u „*Oʻlim hukmini oʻqish paytida Meri Styuart*“ rasmini chizdi.

## Faoliyati
1859-yildan boshlab Myunxenda yashash jarayonida u qirol Lyudvig I uchun *Lui XI va Frans f rasmini chizdi. S*hundan soʻng u 1862-yilda Vena shahriga joylashdi. Bu yerda uning nafis rasm chizish uslubi rivojlandi. Keyinchalik, Angeli gollandiyalik ustalar modelida „*Oʻz sharafi uchun qasoskor*“ (1869), keyin „*Yoshlik sevgisi*“ va boshqalarni chizdi.

U oʻzining soʻnggi janrdagi *"Gunohlarni inkor etish" kartinasi* (1870) ni chizgandan soʻng, Angeli oʻzini butunlay portretga bagʻishladi va uni ayniqsa Germaniya imperator saroyida izlanish olib bordi. Qirollikning koʻplab aʼzolarini portretlarini rasmga soldi, soʻngra bu mashgʻulotni ingliz saroyida davom ettirdi. 1876-yilda Vena akademiyasi maxsus maktabining professori etib tayinlandi. 1894-yilda Avstriya poytaxtining tumanlaridan biri uning nomi bilan ataldi — „*[[:de:Angeligasse|Angeligasse]]*“.

Heinrich von Angeli 1925-yil 21-oktabrda Vena shahrida vafot etdi va Markaziy qabristonga dafn qilindi.

## Xotira
Heinrich von Angeli Genrik Sienkievichning „Dogmasiz“ romanidagi ikkinchi darajali qahramonlardan biri sifatida tasvirlangan. 1975-yilgi Avstriya pochta markasida tasvirlangan.
Fayl:Heinrich von Angeli (1840-1925) - Queen Victoria (1819-1901) - RCIN 403640 - Royal Collection.jpg|Qirolicha Viktoriya.
Fayl:Alexandra Feodorovna, Tsarina of Russia.jpg|Aleksandra Fedorovna
Fayl:Princess Victoria Melita of Edinburgh, Grand Duchess of Hesse.jpg|Viktoriya Fedorovna
Fayl:Helena by Heinrich von Angeli.png|Malika Helena
Fayl:WaldemarPreußenHeinrichvonAngeli.jpg|Waldemar Preußen Heinrich von Angeli.
Fayl:Heinrich von Angeli (1840-1925) - John Brown (1827-1883) - RCIN 403588 - Royal Collection.jpg|John Brown (1827-1883)
Fayl:Stefan Schwartz.jpg|Stefan Schwartz
Fayl:Crown Prince Wilhelm by von Angeli.jpg|Qirol Wilhelm 


## Manbalar

## Adabiyotlar

* Angeli Genrix fon // Ensiklopedicheskiy slovar Brokgauza i Yefrona : v 86 t. (82 t. i 4 dop.). — SPb., 1890—1907.

## Havolalar

* Surat bilan qisqacha tarjimai holi )
* Geynrix fon Anjeli )
Gradski Vrt Stadium

**Gradski vrt Stadium** () Xorvatiyaning Osijek shahridagi stadion. Novi grad shahar tumanidagi Gradski vrt mahallasida joylashgan. 17,061 oʻrinli boʻlib, u Xorvatiyaning ikkita futbol klublari — NK Osijek va Fortuna VNO Osijekning uy maydoni boʻlgan.
## Tarixi
Qurilish 1949-yilda boshlangan, ammo ishlar bir necha bor toʻxtatilgan. Gradski Vrt maydonida oʻtkazilgan birinchi oʻyin 1958-yil 7-sentyabrda NK Osijek va FK Sloboda Tuzla oʻrtasida boʻlib oʻtdi. 1980-yilda stadion rasman ochilgan.

1982-yilda NK Osijek va Zagrebning Dinamo klublari oʻrtasidagi futbol oʻyinida stadionga 40 000 tomoshabin tashrif buyurdi bu esa rekord hisoblanadi.

1998-yilda oʻrindiqlar va reflektorlar oʻrnatildi. 2005-yilda stadion qayta taʼmirlandi. Gʻarbiy tribuna ostida VIP xonalar oʻrnatildi va 1000 ta yangi oʻrindiq qoʻshildi. Yengil atletika trassasi rekonstruksiya qilindi, qizildan koʻk rangga boʻyaldi. Ushbu taʼmirdan soʻng stadion UEFAning stadion mezonlariga javob berdi. Oʻsha yili stadion Xorvatiya va Vengriyaning 2012-yilgi futbol boʻyicha Yevropa chempionati uchun muvaffaqiyatsiz taklif boʻldi. Oʻshanda kattaroq sigʻimga ega yangi stadion loyihasi taqdim etilgan edi.

2010-yilda stadion yana taʼmirlandi: maydon qayta yotqizildi, toʻsiqlar boʻyaldi va oʻrindiqlar raqamlandi. Bunga oʻsha yilning 23-may kuni Xorvatiya va Uels terma jamoalari oʻrtasidagi oʻrtoqlik uchrashuvi sabab boʻlgan.

2016-yilning may oyida stadion Xorvatiya kubogi finaliga mezbonlik qildi.

## Kelajagi
2018-yilning aprel oyida NK Osiyek prezidenti Ivan Mestrovich klub uchun yangi stadion qurish rejalarini eʼlon qildi. Osiyekdagi Pampas mahallasida yangi NK Osijek oʻquv markazining bir qismi sifatida yangi zamonaviy stadion qurildi. Yangi stadion sigʻimi 13 000 kishiga moʻljallangan. Stadion UEFAning toʻrtinchi toifasida boʻladi va 2022-yilning kuzida qurib bitkazilishi kerak edi. Stadion qurilish vaqtida „NK Osijek“ uy oʻyinlarini hozirgi stadionda oʻtkazadi, kelajakda „NK Osijek B“ jamoasining asosiy stadioni sifatida foydalaniladi.

## Galereya

Fayl:Gradski vrt stadium, Osijek.JPG|Gʻarbiy stend (2005-yildagi taʼmirdan oldin)
Fayl:Stadion NK Osijek 2 rujna 2008 1.jpg|Sharqiy stend (2005-yil taʼmirdan keyin).


## Manbalar

## Havolalar

* Stadion Gradski vrt Stadion Guide da
Braemar qal’asi

**Braemar qal’asi** () — Shotlandiya qal’asi, Aberdinshir, Shotlandiyaning Braemar qishlogʻi yaqinida joylashgan. Qal’a 2008-yildan beri jamoatchilikka ochiq.

## Tarixi
Braemar qal’asi Jon Erskine tomonidan 1628-yilda Di daryosiga qaragan tepalikda qurilgan. Qal’aning atrofidagi yerlar Mar graflariga tegishli edi, shuning uchun Braemar nomi „Mar tepaliklari“ deb tarjima qilingan Qal’a grafning yashashi, oʻz hududini va u yerdan oʻtganlarning hammasini kuzatish uchun ajoyib joy edi.

Braemar qal’asi, asosan ov qilish uchun qurilgan L shaklidagi minora. Bu yer kiyik va yovvoyi choʻchqa oviga boradigan yirik ov partiyalari uchun xizmat boʻlgan. Ilgari, eski qirollik qal’asi Kindrokit Braemar qal’asi hududida joylashgan edi. Kindrokit XI asrda Malkolm Kanmor tomonidan qurilgan. Kindrokitdagi soʻnggi surishtiruv ishlari uni Shotlandiyadagi eng qadimgi tosh qal’a boʻlishi mumkinligini koʻrsatdi. Braemar qishlogʻidagi qassob doʻkoni roʻparasidan kuzatganda eski qal’a xarobalari koʻzga tashlanadi.

Braemar qal’asi Yakobit Jon Farquharson tomonidan yoqib yuborilgan.

1715-yilda 6- Mar grafi qoʻmondonligi ostida Yakobitlar isyon koʻtarishdi. Klanlar Braemarda toʻplanishdi, ammo qoʻzgʻolon tezda bostirildi.

Yakobit qoʻzgʻolonlaridan soʻng, Britaniya armiyasi baland togʻlardagi qoʻzgʻolon haqidagi boshqa fikrlarni yoʻqotish uchun Braemar qal’asini nazorat ostiga oldi.

1820-yillarga kelib, Braemar qal’asida garnizonga boʻlgan ehtiyoj pasayib ketdi va qal’ani qaytarib olish uchun Harbiylar va Farkxarsonlar oʻrtasida muzokaralar boshlandi. Biroq, bu muzokaralar koʻp yillar davom etdi va qal’a 1831-yilgacha ozod qilinmadi. Inverkauldning vorisligini meros qilib olgan Ketrin Farkxarson qal’ani yana qulay oilaviy saroyga aylantirish uchun taʼmirlash dasturini boshladi. Qal’ani qayta tiklash meʼmor Jon Adam boshchiligida boshlangan.

## Qal’a garnizoni

Britaniya armiyasi 1748-yilda Braemar qal’asiga koʻchib oʻtdi. Qariyb oltmish yil oldin sodir boʻlgan yongʻindan keyin ham hech qachon taʼmirlanmagani uchun qal’a qisman vayronaga aylangan edi. Armiya tomni taʼmirladi va fransuz harbiy meʼmorchiligi uslubida bezatildi. Omon qolgan xatlardan olingan hujjatli dalillar ham askarlarning moʻrilar haqida norozilik bilan shikoyat qilganliklarini koʻrsatadi. XX asrning oʻrtalarida qoʻshimcha dalillar taʼmirlash ishlari bu muammoni hal qila olmaganligini koʻrsatadi.

## Arxitektura
Bino besh qavatli qal’a boʻlib, devorlari oltita oʻtkir burchakli qirrali. Qal’aning perimetri boʻylab bir nechta uch qavatli burchak minoralari mavjud. Birinchi qavatda qorovul xonalari, oshxona va oʻq-dorilarni saqlash xonalari joylashgan tosh gumbazli xonalar mavjud. Ular tashqi devorning chetlarida qurilgan.

## Manbalar
Maurice Agis

**Maurice Agis (Aegis)** (; 1931 — 2009) ingliz rassomi va haykaltaroshi boʻlib, uning *Dreamspace* loyihalari Buyuk Britaniyadagi turli maktablar va sanʼat muassasalarining eʼtiborini tortgan.

## Yoshligi
1931-yil 7-dekabrda Londonda tugʻilgan.

1950—1962-yillarda Londondagi *Sent-Martin sanʼat maktabida* rassomlik va haykaltaroshlik boʻyicha tahsil olgan, 1967-yilda Gollandiya Taʼlim, madaniyat va fan vazirligining De Stijl sanʼat jamiyatida dissertatsiyasini tamomladi.

Mauricening mavjud galereyalar va muzeylardan zavqlanishi uni boshqa rassom Piter *Jons* bilan hamkorlik qilishga olib keldi, ular bilan 1960-yillarda „interaktiv asarlar“ yaratdilar. Bunday ishlardan biri *Spaceplace* edi. *Spaceplace* 1966-yilda Oksford zamonaviy sanʼat *muzeyida (Zamonaviy sanʼat muzeyi*) va keyingi yili Amsterdam shahar muzeyida taqdim etildi. Maurice Agis 1962—1973-yillarda montaj sanʼatidan dars bergan ishi uchun talabalarni oʻziga jalb qildi.

20 yil birga ishlagandan soʻng, Agis va Jons alohida yoʻldan ketishdi. Agisning birinchi yakkaxon loyihasi *Colourspace* deb nomlangan va birinchi marta 1980-yilda Londonda, keyin esa Los-Anjeles va Brisbenda taqdim etilgan. 1986-yil iyul oyida Germaniyaning dengiz boʻyidagi Travemünde shahrida *Colourspace* namoyish etilgan.

2006-yil 22-iyulda Agis Britaniya boʻylab uch qismli gastrol safarining ikkinchisi boʻlgan Chester-le-Streetdagi Riversayd bogʻida Dreamspace V nomli ulkan haykalni oʻrnatdi. Ertasi kuni, 14 yil avvalgi voqealarni aks ettirgan holda, sanʼat asari 9 metr balandlikdan tushib, videokuzatuv ustuni bilan toʻqnashib ketdi, ikki kishi halok boʻldi va yana 13 kishi jarohatlandi. Voqeadan soʻng Durham politsiyasi Dreamspace qoldiqlarini yigʻib oldi va Sogʻliqni saqlash va xavfsizlik boʻyicha ijrochi bilan birgalikda tergov boshladi.

### Sinov
2006-yil 29-noyabrda Agis qotillikda gumonlanib hibsga olingan. Haykaltarosh qoʻshimcha tergovgacha garov evaziga qoʻyib yuborildi. Qoʻshimcha tergov 2007-yilning yozida boʻlib oʻtishi xabar qilingandi, ammo noyabr oyining oxirigacha uzaytirildi. 2008-yil 13-fevralda Maurice Agis beparvolik tufayli oʻlimga olib kelgan qotillikda ayblangan. Sud jarayoni 2009-yil 26-yanvarda boshlangan, Agis ish joyida mehnatni muhofaza qilish va xavfsizlik qoidalarini buzganlikda ayblangan. Sudya hay’ati qotillik ayblovi boʻyicha bir qarorga kela olmadi. 2009-yil 26-martda Agis sogʻliq va xavfsizlik qoidalarini buzgani uchun 10 000 funt sterling miqdorida jarimaga tortildi. Oʻsha yilning 12-avgustida apellyatsiya shikoyati boʻyicha jarima miqdori 2500 funtgacha kamaytirildi.

Haykaltarosh ikki oydan keyin — 2009-yil 12-oktabrda Ispaniyada vafot etdi.

## Manbalar

## Havolalar

* Moris Agis )
* Tushning oxiri: Dreamspace dahshatli tushga aylanadi Arxivnaya kopiya -da arxivlangan )
* Dreamspace V: jamoat sohasidagi murakkab tarix )
* Oʻldiradigan sanʼat
* Puflanadigan qasr yaratuvchisi tomoshabinlarni oʻldirgani uchun sudlanmoqda
Dürnstein qalʼasi

**Dyurnshteyn qalʼasi** () — Avstriyadagi qoyatoshlar ustiga qurilgan oʻrta asr qasrining xarobasi. U Dyurnshteynda, Quyi Avstriyaning *Vachau mintaqasida*, Dunay daryosi boʻyida, dengiz sathidan 312 metr yuqorida joylashgan.

## Tarixi
Qalʼa XII asr boshlarida avstriyalik margraf Leopold III xizmatida *vazir* boʻlgan Kuenringlik Hadmar I (vafoti 1138) buyrugʻi bilan uning ajdodlari Gobatsburglik Azzo Tegernsee abbeyidan sotib olgan mulklari ustida XI asr oxirida qurilgan. Zvettl abbatligiga ham asos solgan Hadmar qalʼani Dunay daryosiga qaraydigan strategik joyda qurdirgan. U Dyurnshteyn bilan shahar devorlaridan choʻzilgan mudofaa devori orqali bogʻlangan.

Qalʼa uchinchi salib yurishidan qaytgan Angliya qiroli Richard I 1192-yilning dekabr oyidan 1193-yil mart oyida imperator Genrix VI ga topshirilgunga qadar Avstriya gersogi Leopold V tomonidan qamoqqa tashlangan joy boʻlganligi bilan mashhur. Leopol V Angliya qiroli Sheryurak degan laqab olgan Richard I ni Vena yaqinida qoʻlga olib qalʼaga qamagan.

1428 va 1432-yillarda Hussite (Chexiya proto-protestant nasroniy harakati) qoʻshinlari Dyurnshteyn shahri va qalʼasini talon-toroj qildilar.

1645-yilda, Oʻttiz yillik urushning oxiriga yaqin, Lennart Torstensson boshchiligidagi shved qoʻshinlari Dyurnshteynni zabt etdi. Chiqib ketish oldidan, qoʻshinlar darvoza qismlarini vayron qilishdi. 1662-yilga kelib, qalʼada doimiy yashovchi yoʻq edi, ammo u Avstriya-Turkiya urushida (1663-1664) yashirinish uchun boshpana sifatida roʻyxatga olingan.

1663-yilda starhemberglik Konrad Baltasar qalʼani sotib oldi, u hozirgi kungacha uning merosxoʻrlariga tegishli. 1679-yildan esa qalʼa yashash uchun yaroqsiz boʻlib qoldi va tashlab ketilgan. Bugungi kunda qalʼa YuNESKOning Jahon merosi roʻyxatiga kiritilgan „Vachau madaniy landshafti“ ning bir qismidir.

## Manbalar
Anjer qal’asi

**Anjer qal’asi** ( Fransiyaning Men-et-Luara departamentining Anje shahrida joylashgan. Qal’aning umumiy maydoni 25 000 m² .

## Qal’aning tarixi

Miloddan avvalgi III asrda Anje yerlari Rim imperiyasining bir qismi edi. Men daryosining qirgʻogʻida qaroqchi qabilalar va vikinglar tomonidan bosqinlardan himoya qilish uchun yogʻoch devorlar bilan mustahkamlangan kichik chegara turar-joyi bor edi.

851-yilda qal’a Anjou okrugi nazorati ostiga oʻtdi.

Geoffroy II () hukmronligi davrida (1040-1060) yogʻoch qal’a oʻrniga ulkan tosh qal’a qurdirdi.

1204-yilda fransuz qiroli Filipp II () Anju okrugini va u bilan birga Men, Normandiya va Bretanni egallab oldi.

1240-yilga kelib, 17 dumaloq minorali Anje qal’asining mustahkam devorlarini qurish tugallandi.

Anjoulik Lui II qal’a hovlisida ibodatxona va qirollik xonalarini qurdirdi.

Lui II ning oʻgʻli Anju gersogi Rene (1409-1480) davrida qal‘a yana ta‘mirlandi.

1562-yilda Ketrin de Medici Anje qal’asini oʻsha davrning harbiy qudratini ko‘rsatish uchun mustahkamladi. Biroq, 1574-yilda Genrix III fransuz taxtiga oʻtirib, protestantlarning harbiy qoʻzgʻolonlaridan qoʻrqib, Anje qal’asining oʻn yetti minorasini devorlar darajasiga qadar buzib tashlashni buyurdi. Minoralarni buzish paytida olingan tosh shahar koʻchalarini qurishda ishlatilgan. Shunga qaramay, Genrix III qal’ani jangovar shay holatda saqlashda davom etdi va hatto devorlarga artilleriya oʻrnatdi.

1939-yilda qal’a nemis qoʻshinlaridan himoyalab polk askarlari uchun boshpana boʻldi va 1940-yilda nemis qoʻshinlari tomonidan bosib olindi.

## Arxitektura

Qal’aning devori tosh va oq ohaktoshdan tartibsiz beshburchak shaklida qurilgan boʻlib, uzunligi bir kilometrga yaqin bo‘lgan. Shimoli-gʻarbiy tomonida istehkomlar yoʻq edi .

## Gʻazab apokalipsisi
Anje qaljizalaridan" biriga aylangan „Apokalipsis“ gobelenlari bilan mashhur. Gobolen uzunligi 144 metr va balandligi 5,5 metr boʻlgan yettita bir xil qismdan iborat edi. Uni yaratish uchun taxminan besh yil kerak boʻlgan.

## Manbalar


## Havolalar

* 
* Istoriya, arxitektura i fotografii Anjerskogo zamka Arxivnaya kopiya ot 24 yanvarya 2008 na Wayback Machine